

Breznica 3, 4274 Žirovnica

tel.: 04 5809 100, fax: 04 5809 109

**NADZORNI ODBOR**

**NADZORNI ODBOR**

**Številka: 011-0002/2018-92**

**Datum: 20. 4. 2021**

Na podlagi 39. člena Statuta občine Žirovnica (Ur. list RS 66/18-UPB2) in 38. člena Poslovnika Nadzornega odbora Občine Žirovnica (Ur. list RS, št. 57/2018) je Nadzorni odbor občine Žirovnica dne 20. 4. 2021 sprejel

**KONČNO POROČILO**

**o opravljenem nadzoru**

**TRANSFERI NEPRIDOBITNIM ORGANIZACIJAM IN USTANOVAM**

**PP 1842 KULTURNO DRUŠTVO DR. F. PREŠEREN ŽIROVNICA BREZNICA in**

**PP 1861 DRUŠTVA IN DRUGE ORGANIZACIJE**

1. **Nadzorni odbor v sestavi:**
2. Damjana Tavčar Panjtar, predsednica odbora in vodja nadzora
3. Bojan Vene, član,
4. Andraž Starič, član
5. **Poročevalec:** vodja nadzora
6. **Izvedenci:** v postopku nadzora niso sodelovali
7. **Ime nadzorovanega organa:** Občina Žirovnica, Breznica 3, 4274 Žirovnica, odgovorna oseba je Leopold Pogačar, župan
8. **Predmet nadzora:** Preverjanje skladnosti izvajanja posameznih dejanj, skladno s predpisi, navodili, zakoni; pregled izplačil iz proračuna; pregled programa kulturnih izvajalcev, sredstev za delo društev, javni razpis. Mnenje o pravilnosti porabljenih sredstev, učinkovitosti, gospodarnosti in zakonitosti.
9. **Čas nadzora:** Nadzor je bil opravljen v času od 18. 2. 2021 do 29. 3. 2021

Kazalo vsebine

[I. KRATEK POVZETEK POROČILA O IZVEDENEM NADZORU 1](#_Toc69715730)

[II. UVOD 1](#_Toc69715731)

[1. Osnovni podatki o nadzorovanem organu 1](#_Toc69715732)

[2. Uporabljene pravne podlage za izvedbo nadzora, dokumenti in informacije 1](#_Toc69715733)

[3. Namen in cilj pregleda 2](#_Toc69715734)

[4. Način dela 2](#_Toc69715735)

[III. UGOTOVITVENI DEL 3](#_Toc69715736)

[1. Proračunska postavka 1842 – Kulturno društvo dr. F. Prešeren Žirovnica Breznica 4](#_Toc69715737)

[1.1. Organizacijska struktura društva 4](#_Toc69715738)

[1.2. Proračunska sredstva 4](#_Toc69715739)

[1.3. Obveznosti društva 5](#_Toc69715740)

[1.4. Delitev sredstev znotraj društva 5](#_Toc69715741)

[2. Proračunska postavka 1861 – Društva in druge organizacije 7](#_Toc69715742)

[2.1. Društvo upokojencev Žirovnica 7](#_Toc69715743)

[2.2. Društvo prijateljev mladine Žirovnica 8](#_Toc69715744)

[IV. ZAKLJUČEK 9](#_Toc69715745)

Kazalo TABEL

[Tabela 1 Načrtovana sredstva za delo nepridobitnih organizacij 3](#_Toc69715746)

[Tabela 2 Poraba na PP 1842 in 1861 3](#_Toc69715747)

[Tabela 3 Sredstva v proračunu za leto 2020 4](#_Toc69715748)

[Tabela 4 Delitev sredstev po posameznih dejavnostih 5](#_Toc69715749)

[Tabela 5 Zahtevki za izplačilo proračunskih sredstev 6](#_Toc69715750)

[Tabela 6 Porabljena in neporabljena sredstva 6](#_Toc69715751)

[Tabela 7 Realizacija po dejavnostih 6](#_Toc69715752)

# KRATEK POVZETEK POROČILA O IZVEDENEM NADZORU

Na podlagi 33. člena Statuta občine Žirovnica, 6. člena Poslovnika Nadzornega odbora občine Žirovnica in na podlagi Sklepa št. 011-0002/2018-86 o uvedbi nadzora z dne 26. 1. 2021, je Nadzorni odbor (v nadaljevanju: NO) občine Žirovnica izvedel nadzor nad transferi nepridobitnim organizacijam in ustanovam in sicer proračunski postavki 1842 in 1861 v letu 2020. Cilj nadzora je bil preveriti skladnost, pravilnost poslovanja, namenskost ter smotrnost porabe proračunskih sredstev. Prav tako je nadzor obsegal pregled sklenjenih pogodb, zapisnikov, javnih razpisov, občinskih predpisov in odlokov.

Konec marca 2021 je NO na podlagi 38. člena Poslovnika NO, nadzorovani osebi v seznanitev poslal osnutek poročila. Na podlagi 38. člena Poslovnika NO je imela nadzorovana oseba pravico, da v roku 15 dni od prejema osnutka vloži pri NO odzivno poročilo. Nadzorovana oseba na osnutek poročila o opravljenem nadzoru nad transferi nepridobitnim organizacijam in ustanovam ni imela pripomb.

# UVOD

## Osnovni podatki o nadzorovanem organu

Nadzorovani organ je Občina Žirovnica, Breznica 3, 4274 Žirovnica in odgovorna oseba župan Leopold Pogačar. Občina Žirovnica je samoupravna lokalna skupnost, ustanovljena z zakonom na območju naselij: Breg, Breznica, Doslovče, Moste, Rodine, Selo pri Žirovnici, Smokuč, Vrba, Zabreznica in Žirovnica. Ključni organi občine so občinski svet, župan, podžupan, nadzorni odbor, dve komisiji in trije odbori. Število zaposlenih je 7. V občini deluje deset VO, ki so posvetovalna telesa občinskega sveta in so bili ustanovljeni na podlagi 31. člena Statuta občine Žirovnica. S tem je omogočeno, da so vsa naselja zastopana in vključena v delovanje občine. Sodelovali pri nadzoru: Petra Žvan, višja svetovalka družbene dejavnosti, gospodarstvo in finance, ki nam je pripravila vso potrebno dokumentacijo ter dokumente, za katere smo prosili naknadno in odgovorila na naša dodatna vprašanja

## Uporabljene pravne podlage za izvedbo nadzora, dokumenti in informacije

* Zakon o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE)
* Zakon o izvrševanju proračunov Republike Slovenije za leti 2020 in 2021 (Uradni list RS, št. 75/19, 61/20 – ZDLGPE, 133/20 in 174/20 – ZIPRS2122)
* Zakon o financiranju občin (Uradni list RS, št. 123/06, 57/08, 36/11, 14/15 – ZUUJFO, 71/17, 21/18 – popr., 80/20 – ZIUOOPE in 189/20 – ZFRO)
* Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18 in 195/20 – odl. US)
* Zakon o računovodstvu (Uradni list RS, št. 23/99, 30/02 – ZJF-C in 114/06 – ZUE)
* Zakon o javno-zasebnem partnerstvu (ZJZP) (Uradni list RS, št. 127/06)
* Zakon o opravljanju plačilnih storitev za proračunske uporabnike (Uradni list RS, št. 77/16 in 47/19)
* Pravilnik o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13 in 81/16)
* Pravilnik o enotnem kontnem načrtu za proračun, proračunske uporabnike in druge osebe javnega prava (Uradni list RS, št. 112/09, 58/10, 104/10, 104/11, 97/12, 108/13, 94/14, 100/15, 84/16, 75/17, 82/18, 79/19 in 10/21)
* Uredba o posredovanju in ponovni uporabi informacij javnega značaja (Uradni list RS, št. 24/16)
* Zakon o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17 in 21/18 – ZNOrg)
* Zakon o javnem skladu Republike Slovenije za kulturne dejavnosti (ZJSKD) (Uradni list RS, št. 29/10)
* Zakon o nevladnih organizacijah (ZNOrg) (Uradni list RS, št. 21/18)
* Statut občine Žirovnica (Ur. list RS, št. 66/18)
* Poslovnik občinskega sveta občine Žirovnica (Ur. List RS, št. 14/2019)
* Pravilnik o obveznih sestavinah poročila nadzornega odbora občine (Uradni list RS, št. 23/09)
* Poslovnik Nadzornega odbora občine Žirovnica (Uradni list RS, št. 57/18)
* Pravilnik o računovodstvu v občini Žirovnica
* Pravilnik o vsebini in načinu vodenja evidenc projektov javno-zasebnega partnerstva in sklenjenih pogodb v okviru javno-zasebnega partnerstva
* Odlok o proračunu občine Žirovnica za leto 2020 (Uradni list RS, št. 81/19)
* Odlok o rebalansu proračuna občine Žirovnica za leto 2020 (Uradni list RS, št. 93/20)
* Letno poročilo občine Žirovnica za leto 2020
* Zaključni račun občine Žirovnica za leto 2020

## Namen in cilj pregleda

Cilj nadzora je bil preveriti zakonitost in smotrnost porabe proračunskih sredstev, ki so bila v proračunu 2020 namenjena za KUD dr. F. Prešeren Žirovnica Breznica in za društva in druge organizacije. Preverilo se je:

* formalno ureditev
* skladnost finančnega poslovanja s proračunom organa za leto 2020
* popolnost in zakonitost izdatkov ter transparentnost poslovanja
* skladnost, pravilnost poslovanja in namenskost porabe na izbranih proračunskih postavkah

## Način dela

Uporabljena je bila metoda skupnega sestanka in pregled naročene dokumentacije na podlagi predhodno izbranih proračunskih postavk in izbranih kontnih kartic ter razgovor z odgovorno osebo. V času nadzora je bila predložena vsa zahtevana dokumentacija.

Nadzor je obsegal pregled:

* Sklep o pričetku Javnega razpisa za sofinanciranje programov društev iz proračuna za leto 2020, z dne 23. 3. 2020
* Javni razpis za sofinanciranje programov društev iz proračuna za leto 2020, z dne 24. 3. 2020
* Prejete prijave na javni razpis in njihovi programi dela
* Zapisnik 8. seje komisije za razdelitev sredstev po javnih razpisih na področju družbenih dejavnosti
* Sklep o dodelitvi sredstev javnega razpisa za sofinanciranje programov društev iz proračuna za leto 2020, z dne 26. 5. 2020
* Rezultati javnega razpisa za sofinanciranje programov društev iz proračuna za leto 2020, z dne 2. 6. 2020
* Pogodbi št. 410-0037/2019 in 410-0008/2020 o financiranju dejavnosti za leto 2020
* Zahtevki za izplačilo proračunskih sredstev
* Kartici finančnega knjigovodstva za PP 1842 in PP 1861
* Poslovno poročilo KUD dr. F. Prešeren Žirovnica Breznica
* Predlog in razdelitev sredstev društvom
* Kriteriji za ocenjevanje in vrednotenje po posameznih kulturnih dejavnostih

# UGOTOVITVENI DEL

S KUD dr. F. Prešeren Žirovnica Breznica se je v letu 2020 sklenila neposredna pogodba, saj ima to društvo v evidenci nevladnih organizacij (<https://www.ajpes.si/eeno#/isci>), vpisan status društva v javnem interesu, in sicer: kultura - glasbene umetnosti, kultura - uprizoritvene umetnosti in kultura - varstvo kulturne dediščine. Društvo je od Ministrstva za kulturo dne 6. 11. 2019 pridobilo status nevladne organizacije v javnem interesu. V evidenci nevladnih organizacij je s pravnoorganizacijsko obliko društva ali zveze društev to društvo edino v občini Žirovnica.

Podlaga za sklenitev neposredne pogodbe je 215. člen Pravilnika o postopkih za izvrševanje proračuna Republike Slovenije, ki ga smiselno uporabljajo tudi občine. Člen določa, da se lahko z društvi, ki imajo status društva v javnem interesu sklene neposredna pogodba. Prav tako Zakon o uresničevanju javnega interesa za kulturo predpisuje postopek za zbiranje predlogov javnih kulturnih programov in kulturnih projektov, ki se financirajo iz javnih sredstev.

V letu 2020 so za delo nepridobitnih organizacij po posameznih področjih načrtovana sledeča sredstva:

|  |  |  |  |  |  |  |
| --- | --- | --- | --- | --- | --- | --- |
| KONTO | PP | OPIS | SPREJETI PRORAČUN 2020 | VELJAVNI PRORAČUN | REALIZACIJA | NEPORABLJENA SREDSTVA |
| 412 |   | Transferi nepridobitnim organizacijam in ustanovam | 207.071 | 207.071 | 181.960 | 25.111 |
|   | 1842 | KULTURNO DRUŠTVO DR. F. PREŠEREN ŽIROVNICA BREZNICA | 16.800 | 16.800 | 8.949 | 7.851 |
|   | 1861 | DRUŠTVA IN DRUGE ORGANIZACIJE | 5.000 | 5.000 | 4.647 | 353 |
|   |   |   | **207.071** | **207.071** | **181.960** | **25.111** |

Tabela Načrtovana sredstva za delo nepridobitnih organizacij

V okviru PP 1842 – KUD dr. F. Prešeren Žirovnica Breznica je tako občina v proračunu za leto 2020 temu društvu namenila 16.800 EUR.

V letu 2020 je bilo na PP 1861 – društva in druge organizacije namenjenih 5.000 EUR sredstev za delo društev. Sredstva so se delila na podlagi javnega razpisa. Na podlagi meril, ki so bila objavljena v javnem razpisu so se sredstva razdelila med dvema društvoma, ki sta se prijavila na javni razpis. Z društvom upokojencev Žirovnica in društvom prijateljev mladine Žirovnica sta se sklenili pogodbi.

V okviru konta 412 – transferi nepridobitnim organizacijam in ustanovam smo na podlagi dveh kartic finančnega knjigovodstva pregledali konto 412000 – tekoči transferi nepridobitnim organizacijam in ustanovam. Zaradi epidemije je bilo delo društev okrnjeno, načrtovanega obsega dejavnosti niso mogli v celoti izvesti. Sredstva se niso porabila v celoti.

|  |  |  |  |
| --- | --- | --- | --- |
| PP |  | Proračun 2020 | Poraba 2020 |
| 1842 | KUD DR. F. PREŠEREN ŽIROVNICA BREZNICA | 16.800 EUR | 8.949,46 EUR |
| 1861 | DRUŠTVA IN DRUGE ORGANIZACIJE | 5.000 EUR | 4.646,99 EUR |

Tabela Poraba na PP 1842 in 1861

Podrobnejši opis obeh proračunskih postavk je razviden v nadaljevanju poročila.

## Proračunska postavka 1842 – Kulturno društvo dr. F. Prešeren Žirovnica Breznica

Na podlagi določil 26. člena Zakona o uresničevanju javnega interesa za kulturo – ZUJIK, se na način javne službe zagotavljajo tudi tiste javne kulturne dobrine, ki jih na podlagi večletnega javnega kulturnega programa drugih kulturnih izvajalcev financira lokalna skupnost.

Nadalje ZUJIK v 56. členu določa, da je javni kulturni program kulturna dejavnost, ki je po vsebini in obsegu zaključena celota in jo izvaja kulturni izvajalec, katerega ustanovitelj ni država ali lokalna skupnost, je pa njegovo delovanje v javnem interesu do te mere, da ga država ali lokalna skupnost financira na primerljiv način kot javni zavod. Na postavki so planirana sredstva za dejavnost KD dr. F. Prešeren Breznica v višini 16.800 EUR.

## Organizacijska struktura društva

Matična številka 5135346, davčna številka 82747130. Društvo je vpisano v register društev pri Upravni enoti Jesenice in ima status nevladne organizacije v javnem interesu. Zastopnik društva je Jože Resman Breznica 28/c Žirovnica.

Kulturno društvo dr. France Prešeren Žirovnica Breznica je društvo z zelo dolgo tradicijo. To društvo se je uveljavilo s številnimi kulturnimi skupinami, ki so se stalno spreminjale glede na interese krajanov vasi pod Stolom. Društvo pokriva 10 vasi od Brega do Rodin. Društvo izvaja program na področju kulture po sedanjih opredelitvah ljubiteljev kulture. Dejavnost društva je tudi v skladu z nacionalnim programom ljubiteljske kulture. Ena najpomembnejših nalog je tudi predstavljanje naših prednikov, še posebej pa velikih mož iz sveta kulture.

V društvu delujejo:

* Gledališka skupina "Julke Dolžan"
* Gledališče slepih in slabovidnih "Nasmeh"
* Otroška folklorna skupina "Breznica"
* Mešana pevska skupina "Dr. France Prešeren"
* Moška pevska skupina "Sosedje"
* Gledališka skupina OŠ Žirovnica
* Likovna skupina

## Proračunska sredstva

Na podlagi določil Zakona o javnih financah in Proračuna Občine Žirovnica za leto 2020 sta društvo in občina sklenila pogodbo o financiranju dejavnosti za leto 2020.

Občina se je zavezala, da bo na proračunski postavki 1842 Kulturno društvo dr. F. Prešeren, za izvajanje ljubiteljske kulturne dejavnosti v javnem interesu zagotovila sredstva:

|  |  |  |  |
| --- | --- | --- | --- |
| DEJAVNOST |  |  | SREDSTVA |
| Redna dejavnost  |  |  | 8.800 EUR |
| Delovanje društva |  |  | 8.000 EUR |
| SKUPAJ  |  |  | * 1. **EUR**
 |

Tabela Sredstva v proračunu za leto 2020

## Obveznosti društva

* izvajanje programa v skladu s strokovno doktrino v smislu racionalne rabe proračunskih sredstev
* predložitev letnega poročila do 28.2.2021
* omogočiti nadzor programa pooblaščenim osebam občine
* na zahtevo občine predložiti podatke za analizo in porabo proračunskih sredstev

## Delitev sredstev znotraj društva

Društvo ima razdelan točkovnik po katerem razdeli sredstva. Za skupine imajo razdelane kategorije, za katero pripada določeno število točk. Na število točk vplivajo dejavniki, kot število članov, število planiranih ur- vaj, število nastopov in koncertov. Na podlagi doseženih točk in razpoložljivih sredstev se izračuna vrednost točke. Vrednost točke se pomnoži s številom točk, ki jih je prejela posamezna skupina. Razpoložljivi dokumentaciji je bil predložen dokument – kriterij za ocenjevanje in vrednotenje po posameznih kulturnih dejavnostih.

|  |  |  |  |  |  |  |  |
| --- | --- | --- | --- | --- | --- | --- | --- |
| DEJAVNOST | SKUPINA | ŠT.ČLANOV | VAJE PLAN | FINANČNI NAČRT | DELEŽ SREDST. | SREDSTVA NA ČLANAv EUR | SREDSTVANA VAJEv EUR |
| glasbena  | Mešana pevska skupina "Dr. France Prešeren" | 8 | 54 | 1.840,22EUR | 31 % | 230,03  | 34,08  |
| glasbena | Moška pevska skupina "Sosedje" | 4 | 36 | 753,21EUR | 13 % | 188,30 | 20,92  |
| folklornain plesna  | Otroška folklorna skupina "Breznica" | 20 | 32 | 860,59 EUR | 14 % | 43,03 | 26,89  |
| gledališkain lutkovna  | Gledališka skupina "Julke Dolžan" | 26 | 84 | 2.153,03EUR | 36 % | 82,81 | 25,63  |
| Gledališkain lutkovna | Gledališče slepih in slabovidnih "Nasmeh" | 5 | 24 | 392,95EUR | 7 % | 78,59 | 16,37  |
| SKUPAJ  |   | 63 | 230 | **6.000,00 EUR** | 100 % |   |   |

Tabela Delitev sredstev po posameznih dejavnostih

Društvo je v letu 2020 na podlagi sklenjene pogodbe 410-0037/2019, na občino posredovalo sedem zahtevkov za izplačilo proračunskih sredstev. Sredstva so bila nakazana na transakcijski račun društva najkasneje v roku 15 dni od prejema zahtevka. Stroški za delovanje društva so se nanašali na strokovno literaturo, bančne stroške, potrošni material, stroške seminarjev, vzdrževanja programske opreme, stroške računovodstva itd.

|  |  |  |  |
| --- | --- | --- | --- |
| DATUMZAHTEVKA | ZNESEK ZAHTEVKAV EUR  | DATUM NAKAZILASREDSTEV | PREJEMNIK SREDSTEV |
| 30. 11. 2020 | 2.097,54 | 17. 12. 2020 | Dramska skupina Julke Dolžan |
| 30. 11. 2020 | 303,74 | 17. 12. 2020 | Otroška folklorna skupina Breznica |
| 30. 11. 2020 | 718,18 | 17. 12. 2020 | Pevska skupina “Sosedje” |
| 30. 11 2020 | 140,34 | 17. 12. 2020 | Gledališče slepih in slabovidnih “Nasmeh” |
| 30. 11. 2020 | 1.302,32 | 17. 12. 2020 | Mešana pevska skupina “dr. F.Prešeren” |
| 14. 12.2020 | 3.233,14 | 17. 12. 2020 | Delovanje društva |
| 22. 12. 2020 | 1.154,20 | 31. 12.2020 | Delovanje društva |
| SKUPAJ  | **8.949,46** |  |  |

Tabela Zahtevki za izplačilo proračunskih sredstev

Leto 2020 je zaznamovala pandemija Covid-19 in s tem je bilo tudi prekinjeno delovanje kulturnih skupin, le-te niso mogle delovati v skladu z načrti svojih dejavnosti. Poraba sredstev je bila zaradi epidemije manjša.

|  |  |  |  |
| --- | --- | --- | --- |
|   | PORABA V EUR | PRORAČUNSKA SREDSTVA V EUR | NEPORABLJENA SREDSTVA |
| DRUŠTVO | 4.387,34  | 8.000,00  | 3.612,66  |
| SKUPINE | 4.562,12  | 8.800,00  | 4.237,88  |
| SKUPAJ | **8.949,46** | **16.800,00**  | **7.850,54** |

Tabela Porabljena in neporabljena sredstva

|  |  |  |  |
| --- | --- | --- | --- |
| DEJAVNOST | SKUPINA | FINANČNI NAČRT v EUR | REALIZACIJAv EUR |
| glasbena  | Mešana pevska skupina "Dr. France Prešeren" | 1.840,22  | 1.302,32  |
| glasbena  | Moška pevska skupina "Sosedje" | 753,21  | 718,18  |
| folklorna in plesna | Otroška folklorna skupina "Breznica" | 860,59  | 303,74  |
| gledališka in lutkovna  | Gledališka skupina "Julke Dolžan" | 2.153,03  | 2.097,54  |
| gledališka in lutkovna  | Gledališče slepih in slabovidnih "Nasmeh" | 392,95  | 140,34  |
| SKUPAJ |  | **6.000,00**  | **4.562,12**  |

Tabela Realizacija po dejavnostih

**UGOTOVITEV NO:**

Pri pregledu programa dela, porabi proračunskih sredstev, izvajanju pogodbenih obveznosti nismo ugotovili nepravilnosti. Izvajanje programa poteka v skladu s strokovno doktrino in v smislu racionalne rabe proračunskih sredstev. Poročilo o delu, zaključni račun za leto 2020, realizacijo programa dela in finančnega načrta je društvo predložilo 1. 2. 2021, rok za predložitev je bil 28. 2. 2021.

## Proračunska postavka 1861 – Društva in druge organizacije

S Sklepom 410-0008/2020-1, z dne 23. 3. 2020, se je pričel postopek javnega razpisa za sofinanciranje programov društev. Na tej postavki so bila v proračunu 2020 zagotovljena sredstva v višini 5.000 EUR in sicer za delo društev, ki delujejo na območju občine Žirovnica. Javni razpis je bil objavljen na spletni strani občine dne 24. 3. 2020. Rok za oddajo prijav je bil do vključno 5. 5. 2020.

Na javni razpis sta se pravočasno prijavili DU Žirovnica in DPM Žirovnica. Na prijavi za razpis je DU Žirovnica priložilo program dela društva za leto 2020. V razpisni dokumentaciji je to društvo zaprosilo za 4.500 EUR. DPM Žirovnica ni predložilo programa dela in je v prijavi zaprosilo za 1.250 EUR sredstev.

Dne 6. 5. 2020 se je sestala komisija za razdelitev sredstev po javnih razpisih na področjih družbenih dejavnosti. Komisija je ugotovila, da sta na javni razpis prispeli dve popolni in pravočasni vlogi, podali sta ju upravičeni osebi. Skrbnica proračunske postavke je pomagala komisiji pri izračunu števila točk in izračunu višine financiranja. Komisija je predlagala, da se sofinancirajo programi DU Žirovnica v vrednosti 3.429 EUR in DPM Žirovnica v vrednosti 1.571 EUR. Konec maja 2020 sta se s sklepom odobrila proračunska sredstva za izvedbo programa in v začetku junija 2020 sta se sklenili pogodbi o sofinanciranju.

V pogodbi o sofinanciranju je bilo navedeno, da se sredstva lahko porabijo le za izvedbo aktivnosti navedenih v prijavi na razpis, zadnji rok za predložitev zahtevkov za izplačilo je bil 15. 12. 2020 in po tem datumu prejemnik ni več upravičen do proračunskih sredstev, sredstva pa bo občina nakazala najkasneje v roku 15-ih dni po predložitvi dokazil za izplačilo. 2. 6. 2020 se je na spletnem portalu občine objavil rezultat javnega razpisa za sofinanciranje programov društev iz proračuna občine za leto 2020.

**UGOTOVITEV NO:**

V javnem razpisu so bili jasno opisani pogoji, merila oz. ocenjevalni kriteriji za razdelitev sredstev. S tem je bila zagotovljena transparentnost in vnaprejšnja seznanjenost prijaviteljev z načinom razdeljevanja sredstev. Proučili smo postopke, merila in kriterije za razdelitev sredstev. Ugotovili smo, da so se sredstva razdelila med obadva prijavljena društva in tako nihče ni ostal brez sredstev.

Priporočamo, da se v obrazložitev sklepov o dodelitvi sredstev javnega razpisa za sofinanciranje programov društev iz proračuna napiše tudi, zakaj je bilo društvu dodeljeno konkretno število točk in kako je bilo društvo ocenjeno glede na posamezna predvidena merila.

Nadzorni odbor meni, da je objavljen javni razpis za sofinanciranje programov društev dne 24. 3. 2020 pozen. Preden se je sklenila pogodba o sofinanciranju je preteklo pol leta. Torej društva lahko razpolagajo s sredstvi šele v mesecu juniju. Pozno sklenjene pogodbe pomenijo manj učinkovito in gospodarno porabo sredstev. Če morajo prejemniki sredstva za eno leto porabiti v petih oz. šestih mesecih, njihov način porabe ne more biti najbolj gospodaren.

## Društvo upokojencev Žirovnica

Društvo je v letu 2020 (27. 7.) posredovalo na občino samo en podpisan zahtevek predsednika društva, za izplačilo, in sicer za sofinanciranje programa društva, v vrednosti 3.441,34 EUR. Zahtevku je bilo priloženih 16 računov; za vizitke, pisarniški material, najemnino, kartuše, knjigovodske storitve itd… Na podlagi zahtevka, je občina dne 11. 8. 2020 društvu nakazala sredstva v višini, kot je bilo sklenjeno v pogodbi, torej 3.429,00 EUR. Društvo je prejelo sredstva v enkratnem znesku na svoj transakcijski račun v 15-ih dneh.

**UGOTOVITEV NO:**

DU Žirovnica je posredovala zahtevek za izplačilo, ki je bil za 12,34 EUR višji, kot so bila sredstva dodeljena s pogodbo o financiranju. Občina je ravnala pravilno in izplačala sredstva v višini dogovorjeni s pogodbo. Poraba sredstev DU Žirovnica so bila za dejavnost društva, kar je bilo razvidno iz priloženih računov. Prav tako je društvo predložilo zahtevek za izplačilo na občino v roku, kot je bilo dogovorjeno s pogodbo o financiranju.

Nismo ugotovili nepravilnosti.

## Društvo prijateljev mladine Žirovnica

DPM Žirovnica je v letu 2020 na občino posredovala tri podpisane zahtevke predsednika društva za izplačilo proračunskih sredstev, in sicer 2. 7., 25. 9. in 30. 12. 2020. Računi so bili za tisk, bonbone, barvice, krofe, knjiženje, majice itd. Društvo je od meseca julija do decembra 2020 trikrat prejelo sredstva v skupni vrednosti 1.217,99 EUR. Nakazilo društvu je bilo v 15-ih dneh od prejema zahtevka.

UGOTOVITEV NO:

Izplačana sredstva niso bila presežena, kot je bilo dogovorjeno s pogodbo o financiranju. Sredstva so se porabila za izvedbo aktivnosti, ki so bila navedena v prijavi za razpis.

Pri predložitvi zahtevka za izplačilo z dne 30. 12. 2020, v vrednosti 250,00 EUR se društvo ni držalo določil iz pogodbe o sofinanciranju društva. Iz pogodbe o sofinanciranju izhaja, da je bil zadnji rok za oddajo zahtevka 15. 12. 2020, po tem datumu pa prejemnik ni več upravičen do proračunskih sredstev. Nadzorovana oseba je izplačala sredstva kljub temu, da je društvo predložilo zahtevek za izplačilo prepozno.

Razen prepozno predloženega zahtevka za izplačilo nismo ugotovili nepravilnosti. Društva naj se opozori na pravočasno predlaganje zahtevkov za izplačilo.

# ZAKLJUČEK

Občinsko sofinanciranje predstavlja pomemben delež v strukturi sredstev, ki so na voljo društvom s sedežem v občini Žirovnica. Brez teh sredstev društva ne bi mogla kriti vseh svojih stroškov delovanja.

Pri nadzoru nad prejetimi finančnimi sredstvi za sofinanciranje društev v letu 2020 ugotavljamo, da so bila planirana proračunska sredstva za sofinanciranje programov/aktivnosti društev razdeljena med vsa društva, ki so se prijavila na javni razpis. Poraba sredstev je bila nižja od načrtovane, saj je bila dejavnost društev zaradi epidemije okrnjena. Občina izvaja dobro prakso, saj na podlagi neposredne postavke v proračunu neposredno financira delovanje društva v javnem interesu.

Občina Žirovnica je v času nadzora posredovala vse zahtevane podatke in odgovorila na vprašanja ter omogočila vpogled v listine, ki so bile potrebne za presojo in izvedbo nadzora.

Končno poročilo vsebuje vse potrebne sestavine v skladu z zakonodajo in se na podlagi 38. člena Poslovnika NO posreduje nadzorovani osebi v seznanitev.

Na podlagi 32. člena Zakona o lokalni samoupravi in 39. člena
Statuta občine Žirovnica je nadzorovana oseba dolžna upoštevati priporočila in predloge v skladu s svojimi pristojnostmi.

Člani NO:

1. Damjana Tavčar Panjtar
2. Bojan Vene
3. Andraž Starič